Nkerrez allaɣen d timeddurin, njerreḥ ulawen, nssekfal-d ayen yellan d wayen ur nelli, ncerru tiktiwin, tidiwin, nesrusu imeṭṭi d taḍṣa, leḥṛaca d nniya ɣef lekwaɣeḍ d iselkimen. Dacu ur ggin imyura? Tikti n tira mači dayen isehlen. Tikti n tira tenṭeḍ allaɣ, ul, d tasa n umyaru anda yella, anda yedda, deg iḍ am as. Yerna, ladɣa wid ur nettwassen ara, tira ur tesseččay taɛebbuṭ-nsen. Ma d wid yettarun s taki-nneɣ neẓṛa belli ulac aɣrum, ulac cciɛa, ulac wid yettaɣen, ulac asenqed (n tidett), ulac ula d imeɣriyen. Imdukal d imawlan, yerna wissen! Ayen? Acku tɛeccec tefransist deg iles, amzun d ttinsist ɣef uferrug n lɛeṛṣa. Ahat yiwen was ad ner ciṭ kan n uzal i wid yettarun xersum ma neɣṛa ayen ttarun ladɣa s teqbaylit? Acku laɛtab n tira yerna ɣer-s leɛtab n umennuɣ ɣef Teqbaylit, leɛtab n rregmat n wid yettṛuẓen ifadden. Acḥal n yemyura rnan-ten (idrimen) ula seg lǧib-nsen, stehzan di twacult neɣ widak i ten-iḥemlen.
Sɛid At Mɛemmer, s leḥdaqa n tmusni-s, s tayri-s i/n teqbaylit, yefkayawen tunṭic-a, i kenwi d kennemti, d warraw-nwen/t, yerna baṭel! Ahhaw san ihi! Taɣuri timgarrezt!
Noufel Boueboudja
Warek d Wasin
(Max und Moritz)
ISBN : 97812913473
Mars 2013
Tamacahut n 7 twuYa neY rradmat uqmen warrac iqeswaḥen d-yesker umeskar Wilhelm Busch s tutlayt talmanit. Yesseẓreg-itt-id ass n 04.04.1865.
Segmi s isefra i tt-yura Wilhelm Busch, aṭas n yinzan yettwaseqdacen ass-a di tutlayt talmanit ttwakksen-d dYa seg-s tmacahut-agi. Ulac axxam, timkerḍit, aYerbaz neY ayen-nniḍen ideg ur yettaf ara wemdan adlis-is di tmurt n Lalman.
Tettwasmuḥeyt-d s ugar n 300 tmeslayin.
Segmi tt-walaY ula d nekk d tamacahut s wazal-is, smuḥyeteY-tt-id Yer tutlayt-nneY, acku ssarmeY-asen-tt i warrac d tullas-nneY, riY ad tt-Yren xerṣum d nutni, Yas ulamma d tamacahut ara sen-ieeğben ula i yemYaren, lemmer d widak yettaran lewhi-nsen Yer temsal yettaken anzi Yer tigi.
Aṭas n wagguren aya tura seg wasmi d-ssuffYeY adlis-agi, maca, arrac d tullas ur zemmren ara ad t-aYen, ma d imawlan-nsen ur d-lhin ara d waya.
Atan ihi wedlis-agi d tunṭict i kenwi (kennemti) ay arrac d tullas-nneY, SsarameY akka tura ad ken-in-yaweḍ!
Seid At Meemmer
kab_Latn kab_Latn hun_Latn dik_Latn ltz_Latn por_Latn fao_Latn kab_Latn kab_Latn kab_Latn kab_Latn kab_Latn kab_Latn kab_Latn